פדואל

[שמאל|ממוזער|250px|[1997: ראש הממשלה בנימין נתניהו (משמאל) לוחץ את ידו של גבריאל אלינסון, ממייסדי פדואל, בתצפית "המרפסת של המדינה". באמצע ניצב שר השיכון אריאל שרון. ברקע, הכפר הערבי דיר בלוט]]
**פְּדוּאֵל** היא התנחלות בעלת אופי דתי לאומי במתכונת של יישוב קהילתי בדרום-מערב השומרון. סמוך לפדואל, על כביש 446, נמצאים היישובים עלי זהב, לשם וברוכין (גוש היישובים על ציר 446 מכונים "גוש מערבא"). היישוב שייך למועצה אזורית שומרון, בה הוא מהווה את היישוב הדרומי ביותר.

## תולדות היישוב
פדואל הוקמה בחודש אב ה'תשמ"ד (1984) על ידי גרעין מבני ישיבת הר עציון. בחגיגות חמש שנים ליישוב בשנת 1989, היו ביישוב 32 משפחות. בשנת 2015 התגוררו ביישוב כ-330 משפחות. בשנת 2023 מתגוררות ביישוב כ-450 משפחות.

שם היישוב על שם הפסוק  () - פדויי אל - פדואל. קודם לכן הייתה כוונה להקים במקום יישוב בשם קלע או קלעים.

## מוסדות ביישוב
ביישוב קיימים בתי כנסת, מעון, בית ספר, תלמוד תורה, ספרייה, ביישוב פועלת המכינה הקדם צבאית חוסן; אחת מן המכינות הקדם צבאיות הוותיקות בארץ, אשר בשנים האחרונות התווספה לה ישיבת הסדר בשם "ארץ הצבי" בה ניתן דגש על לימודי חסידות וכן על הגותם של הרב יהודה לייב הלוי אשלג, הרב ברוך שלום הלוי אשלג והרב קוק.

בית הספר ביישוב "שיל"ת" הוא בית ספר אזורי ובו לומדים ילדים מפדואל וברוכין.

כמו כן מופעלים ביישוב: ארבעה בתי כנסת - "אוהל רבקה" בשכונת מרום ובית הכנסת הספרדי מתחתיו, "מאור יוסף" בשכונת שלם, בית הכנסת התימני כמו גם מניין הפארק ויפה נוף הפועלים בשבתות וחגים, אולם שמחות, מעון, גני ילדים, צהרונים, בית ספר יסודי, תלמוד תורה, מכולת, מקווה, שתי מרפאות, רב תכליתי, סניף בני עקיבא, סניף תנועת עוז, מועדון נוער, ופינת חי.

## שכונות ביישוב
בפדואל מספר שכונות: שכונת מרום שנקראה בעבר גבעה 409 - השכונה הוותיקה שגובהה הוא 409 מטרים מעל פני הים, שכונת שלם שנקראה בעבר שכונת אמנה, שכונת יפה נוף ושתי שכונות אמנה נוספות הפונות למזרח ומכונות "המדורגים".

שמות הרחובות בפדואל באים משמותיה של ירושלים, כגון: יפה נוף, הלבנון, אור עולם, ציון, הר המור, עיר דוד, הראל ועוד. כיום נמצאות שכונות נוספות בבנייה כגון קדמת גלעד, יפה נוף ומדורגי אמנה. בגבעה השלישית מתוכננת שכונת אריאל המכונה "ראש הציפור".

## המרפסת של המדינה

כינוי שנתן אריאל שרון לתצפית בפדואל, ממנה ניתן לראות אזור רחב במישור החוף, מחיפה ועד אשקלון. במקום הוקם מצפור לשימוש המבקרים הרבים שבאים בעיקר בחופשות.

מאז 2015, בימי חול המועד פסח וסוכות, מתקיים באתר פסטיבל המאורגן על ידי היישוב בשיתוף עם רשות הטבע והגנים והמועצה האזורית שומרון.

## אתרים בקרבת היישוב
* **[[דיר קלעה]]:** אתר ארכאולוגי מהתקופה הביזנטית המכיל שרידי כנסייה בעלת אפסיס וחווה חקלאית, מגדל שמירה, שרידי טרסות ובריכות מים מטויחות ושרידי בית בד וגת.
* **[[שמורת טבע|שמורת הטבע]] [[נחל שילה]] עילי:** מפדואל יוצאים שבילים רגליים מסומנים לדיר קלעה ולח'רבת בינת-בר.
* **פארק [[קק"ל]]:** בג' תמוז התש"ע נחנך ביישוב פארק קק"ל, הראשון והגדול מסוגו בשומרון, המתפרס על פני שטח של כ-7 דונם וכולל מדשאה רחבת ידיים, שבילי הליכה לרוב, מיני צמחים ופרחים ומתקני שעשוע לילדים.
* **גן החרוב:** במקום עץ חרוב עתיק הוקם לזכרו של צבי זונשין. במקום: סוכת גפנים, פינת פויקה, קומזיץ ומנגל עם מקומות ישיבה, ברזייה, נדנדה ושולחנות פיקניק. גילו של העץ מוערך בכ-400 שנה.

## גלריית תמונות

קובץ:Peduel1.JPG|מראה כללי של היישוב, 7/2005
קובץ:HPIM4890.JPG|חזית בניין המכינה והישיבה "ארץ הצבי", 7/2005
קובץ:פדואלגןילדים.jpg|גן ילדים שהוקם ביישוב בשנות ה-80 בתכנון האדריכלית רחל ולדן, ברקע נראית הקמת שכונת מגורים חדשה ביישוב, 11/06
קובץ:פדואליברמן.jpg|בית מגורים טיפוסי ביישוב משנות ה-80 בתכנון האדירכלית רחל ולדן, 11/06
קובץ:פדואל08.JPG|הנוף הנשקף מהיישוב לכיוון גוש דן, 12/08
קובץ:פדואל07.JPG|מבט על חלקו הצפוני של היישוב, 12/08
קובץ:פדואל05.JPG|בית מגורים טיפוסי ביישוב, 12/08
קובץ:מגדלמים-פדואל.JPG|מגדל המים ביישוב, 12/08
קובץ:Peduel on top of mountain from the west.jpg|פדואל על ראש ההר, כפי שנראה ממערב, ינואר 2011
קובץ:פדואל לשם עלי זהב.jpg|היישובים פדואל, לשם ועלי זהב בצילום מהאוויר (2021)


## קישורים חיצוניים

* 
* אודות היישוב פדואל, באתר מועצה אזורית שומרון
* מכינה קדם צבאית חוסן
* טבע הדברים, נתנאל אלינסון, המרפסת הצופה על המדינה - אל מבצר דיר-קלעה ומרפסת התצפית בפדואל
* 

## הערות שוליים

קטגוריה:יישובים שהוקמו ב-1984
קטגוריה:ישראל: יישובים קהילתיים
קטגוריה:יישובים דתיים ביהודה ושומרון
קטגוריה:גוש מערבא